《和陶归园田 其一》
明代·李世熊

自古养志者，遁迹于深山。一往将终焉，岂复知岁年。

有时罹世网，如鱼脱于渊。归来不争里，治此无竞田。

邈然云霞姿，潋滟眉睫间。相逢共谈笑，乃在义农前。

试语宠辱事，寒灰久无烟。紫芝出涧底，元木生岩巅。

心随麋鹿远，迹与鸥鸟闲。我愿从之游，朝夕同悠然。

作者简介：李世熊（公元1602年 - 1686年）字元仲，号媿庵，自号塞支道人，福建宁化泉上里龙乡（今泉上镇泉上村）人。生于明神宗万历三十年，卒于清圣祖康熙二十五年，年八十五岁。 他10岁就能应塾师之命给手中扇子作破题旬：“舒之风动四方，卷之退藏山密。”15岁入童子试第一，16岁入县学，23岁以郡试第四成廪生。自后怀才不遇，屡试不第。虽如此，但他是个饱学之士，经史子集乃至医卜星纬释道的典籍。无不贯通，尤爱钻研韩非、屈原、韩愈等人之作。自有更深造诣。